Vojvodstvo Mantova
<s>Vojvodstvo Mantova (talijanski: Ducato di Mantova), bila je vazalna zemlja Svetog Rimskog Carstva u Lombardiji (Sjeverna Italija), koja je egzistirala od 1530. do 1708.</s>

<s>Historija 
Porodica Bonacolsi vladala je Mantovom od 1276. sve do 1328. kad je vlast preuzela porodica Gonzaga, točnije Luigi (Ludovico) Gonzaga koji je u augustu 1328. svrgnuo muža svoje kćeri Rinalda Bonacolsija.</s><s>Pod Gonzagama je od 14. i naročito u prvoj polovici 15. vijeka započela teritorijalna ekspanzija te dotašnje srednjovjekovne komune, što ratovanjem što kupnjom.</s><s>Tako su u prvim dekadama 15. vijeka od Verone uzeli Ostigliu i Villimpentu, od Brescie Castiglione delle Stiviere, Solferino, Castel Goffredo, Redondesco i Canneto, a od Cremone Bozzolo, Ostiano, Isole Dovarese, Rivarolo, Viadanu i Sabbionetu.</s><s>Te novostečene teritorije formirale su takozvanu Novu Mantovu koja se razlikovala od stare kako upravom tako i privilegijama.</s>

<s>Gonzage su istovremeno radili i na transformaciji vlasti od tipične signorije u grofoviju, 1404. donijeli su novi statut koji je proklamirao volju gospodnju kao temelj države.</s><s>Ta faza dovršena je 1432. kad su Gonzage dobili satatus markiza.</s><s>Tad je nadležnost dotadašnjih općinskih sudaca prebačena na nove organe koje je formirao markiz, kao što je consilium domini (božji savjet).</s>

<s>Od četrdesetih 16. vijeka, nakon statusnog uspona vladara Mantove od markiza do vojvoda, što se desilo 1530., te proširenja na Montferrat 1536., započela je serija administrativnih i pravosudnih reformi fokusiranih na racionalizaciju vladanja.</s><s>Istovremeno su transformirani već postojećih organi, kao što je consilium domini (ili dvorska kancelarija), i formirani novi.</s><s>Sud rota (Običajno pravo) zamijenjen je 1571.</s><s>Senatom pravde, u koji je uključen i  "consilium domini".</s><s>Magistrat je osnovan 1573., on je zajedno sa senatom, bio jedan od glavnih sudova vojvodstva.</s><s>Formirani su i savjetodavni organi, između ostalih i državni savjet 1592., kaji je trebao koordinirati aktivnosti povećane administracije.</s>

<s>Ferdinando Carlo, posljednji vladar iz dinastije Gonzaga, morao je zbog optužbi za krivično djelo abdicirati 1707. i napustiti Mantovu.</s><s>To je napravljeno zbog pritiska Habsburške Monarhije, koja je bila stvarni vladar te vazalne zemlje, istina ne bez osnova, jer su troje posljednjih vojvoda bili nerazumni rasipnici.</s><s>Finale se desio 1708. kad je Vojvodstvo Mantova i formalno predano Habsburzima, koji su za šefa postavili svoju marionetu grofa Giovan Battistu Castelbarca sa titulom carskog administratora.</s><s>Na osnovu Plana za građansku i političku upravu austrijske Lombardije, Vojvodstvo Mantova je 1786. ukomponirano u Milansko Vojvodstvo kao jedna od njegovih osam provincija.</s>

<s>Povezano 
 Dinastija Gonzaga</s>

<s>Izvori</s>

<s>Vanjske veze</s>

<s>Il marchesato, poi ducato di Mantova (sec.</s><s>XIV - 1530; 1530 - 1786) (na portalu Lombardia beni culturali)</s>

<s>Države Svetog Rimskog Carstva
Historija Mantove
Historija Italije po periodima
Novovjekovne države
Bivše države u Evropi</s>

